Op die Volksakker – sien ons die groter prentjie? | Die Vryburger
Die afgelope tyd was daar interessante gebeure in die nuus, plaaslik en internasionaal. Dit bring onwillekeurig die vraag na vore:
Hoe beoordeel ons volksgenote hierdie nuusgebeure? Dink ons mense regtig nog hoe dit nie net elkeen persoonlik nie, maar ons volk en volksideale raak?
Rondom ons volksakker is daar vele spreekwoordelike loopgrawe, want ons volk is sonder twyfel gewikkel in ´n stryd om oorlewing, fisies sowel as geestelik en moreel.
Maar ons wat daagliks uit daardie loopgrawe stry vir ons volk se tydelike en langer-termyn belange, moet seker maak dat ons nie in die hitte van die stryd sig verloor van die groter geheel nie.
Ons moet daarom duidelik vir mekaar sê wie ons is, wat ons kern-beginsels is en wat ons ideale is: sonder daardie ankers enersyds, en toekomsblik andersyds, is ons gedoem om die foute van die verlede te herhaal en sal ons nouliks uitkom waar ons graag wil wees.
Of ek myself Afrikaner, Boer of Boere-Afrikaner noem maak geen verskil nie – wie hiervan ´n strydpunt maak, doen dit met bewese en bekende eiebelang voorop.
Maar eien ek my daardie name toe, neem ek ook die ryke, ondeelbare erfenis van my voorouers:
Die Christelik-protestantse geloof;
Beskaafde norme en waardes, óók teenoor hulle met wie ek verskil, of selfs in stryd is!
Ons Afrikaner-kultuur en kultuur-historiese erfenis, goed of minder goed, ál ons simbole.
Ons vryheid-strewe: nie ´n halwe eier nie, maar soewereine vryheid in ons eie land.
Ons taal, maar beslis ook taalsuiwerheid, die taal van Totius en andere, wêreldklas!
In die nuus sien ons daagliks hoe barbare van ´n nuwe politieke party hulle wangedra; dit volg op maandelange stakings-geweld en volgehoue, algemene openbare verval en blote morsigheid in enige dorp of stad.
Maar is ons eie gedrag steeds beskaafd, beskawend? Het ons nie ook lui geraak op die netheid van ons woonbuurte of omgewing nie?
Ons veroordeel met reg die vandalisme teen ons erfenis, teen simbole van openbare orde, maar wat is die boodskap wat ons uitdra wanneer ons ander se simbole op growwe wyse minag?
En elkeen van ons kan rooi onder die kraag word vir daardie openbare vervoer-bussies se maniere, maar hoe hartseer wanneer meer en meer van ons mense dit nadoen!
Die manier wat ons elke dag lewe, die voorbeeld wat ons in die openbaar stel (goed of sleg), ons uitsprake en die uitleef, aldan nie, van ons geloofs- en beskawingsnorme as Afrikaners, as Boer of Boere-Afrikaner spreek boekdele meer as enige manifes of verklaring!
Wat my bring by die nuus dat die regering "skielik" bereid is tot gesprek oor selfbeskikking. Ons moet sekerlik versigtig optimisties wees hieroor, maar ons moet ook die implikasies versigtig oorweeg:
Gaan ons met mekaar hierom hande vat? Dit is noodsaaklik! Al kom ons net één tree nader aan soewereine vryheid, móét ons daardie tree gee.
Maar gaan ons ook ons eie huis, ons volksakker in orde kry, deur diegene wat die geloof van ons vaad're versaak vir allerlei dwalinge, openhartig tereg te wys? Diegene wat liefde vir die eie verhef tot naakte rassisme?
Ons volk-saak is te belangrik om onnodig verdeeld te wees, maar óók moet ons waak met wie ons assosiëer: Die saak van vryheid is meermale in die geskiedenis tydelik gekelder deur eiebelang en onverdraagsaamheid, onderling of na buite.
En in dieselfde asem moet ons waak teen liberalistiese invloede uit "volkskring", wat die pendulum graag na die ander uiterste wil swaai en mense wysmaak "kulturele vryheid" en beperkte selfbeskikking binne die NSA is werkbaar, valse boodskappers wat hulself toenemend as "modern Afrikaners" wil skets.
Dit is ´n vals ster, ander woorde maar dieselfde gifbeker as 1989-94, wat geen vryheid nie, maar aanvaarding van knegskap opdis as "vryheid".
Nie net plaaslik nie, maar internasionaal is daar ´n bewustheid van volkskap, die her-ontdekking dat grense vrede bring: kyk maar na die Oekraïne, Gaza of Skotland – telkens word geweld ontketen deur ´n verloopte, liberale wêreldgees, maar volke wat hulle vryheid koester oorbrug tydelike verskille ter wille van vryheid.
Ons moet voortbou op die trekpaaie van 1834-1899, 1910-1989, op die edel volks-grondslag van ons voorgeslagte, om weer ons regmatige plek as vrye volk te beding.
Maar dan weer ´n volk vry om vir God ´n volk te wees onder die volke en nasies.
Ons geskiedenis is gebou op die hoeksteen van die Christelik-protestantse geloof. Ons is ´n volk wat ten bloedens toe geveg het vir ons bestaansreg en ons erfenis, in die 1700's, die 1830's en 1840's, weer in 1880 en 1899, deur 1914 tot 1961-89!
Maar op geen tydstip was daardie gevegte as aggressor, of om te neem wat ons nie toekom nie. En tussen-in was daar baie meer voorbeelde waar ons ons landgenote opgehef en gehelp het. Daarom kan ons ons vals beskuldigers reguit in die oog kyk en hulle leuens ontbloot.
Maar altyd was die volkseie eerste: liefde vir die eie geskoei op beskaafde norme, Christelike norme!
40 thoughts on "Op die Volksakker – sien ons die groter prentjie?"
Rens Roodt July 29, 2014 at 11:39 am
Ai dit sal heerlik wees om deur ons eie mense geregeer te word en ons Hemelse Vader te dien in ons eie land – dit sal 'n absolute vreugde wees as ons kan saamstaan – Wanneer daardie dag aanbreek sal ek soos Dawid deur die strate huppel en sing en Vader se Naam net wil grootmaak van blydskap teenoor Hom wat ons gered en verlos het van hierdie volksvreemdes – Ek kan dit al sien in my gedagtes !!! WONDERLIK !!!
Adam Willemse July 29, 2014 at 1:42 pm
Wat 'n mooi duidelike opspmming van ons huidige posisie. Kan elke Vryburgerleser net hierdie stuk weer lees voordat hy enige verdere opmerking oor enige onderwerp wat ter sake kom skryf nie. Dan kan ek myself afvra "Wat kan ek self bydra? "Het ek seker gemaak of my en my mense se name op die VVK se kieslys is, en het ek my vorm 16 vir die grondopname voltooi en ingestuur. Daar is nog baie wat bygedra kan word, maar doen wat vandag nog gedoen kan word nou, dan sal die res kom soos die tyd kom. Eerstens moet die mense wat vir ons gaan praat gesterk word met als wat ons het, en net soos alles wat werklik belangrik is opgedra word aan Hom wat oor ons lot beskik en ons heil bepaal.
Flerrie July 29, 2014 at 2:32 pm
Elke redaksionele kommentaar is inspirerend. Baie dankie daarvoor.
Johannes July 29, 2014 at 2:49 pm
Puik ! Sela.
Sheugnet July 29, 2014 at 3:47 pm
Die sweer word netjies oopgevlek in hierdie artikel. Dankie vir die mooi manier waarop die teregwysing gebring word.
Johannes July 29, 2014 at 4:14 pm
Baie dankie vir die skrywe en my hart word week want ek is oupa van 'n 14 maande seuntjie dank die VADER sy ma en pa is geskei want sy pa is 'n TIk snuifer en verpand enige iets wat hy sy hande op kan le maar ons kan en moet op GOD vertrou want as ons dit nie doen nie dan is ons gedoem.
DuP du Plessis July 29, 2014 at 4:37 pm
Verw.: "Ons moet daarom duidelik vir mekaar sê wie ons is, wat ons kern-beginsels is en wat ons ideale is: sonder daardie ankers enersyds, en toekomsblik andersyds, is ons gedoem om die foute van die verlede te herhaal en sal ons nouliks uitkom waar ons graag wil wees."
Dankie aan die outeur van hierdie artikel, dit noop mens om 'n oomblik terug te sit en die "groter prentjie" gade te slaan.
Dit sal 'n wonderlike dag wees as elke Boer, elke Boere-Afrikaner en elke Afrikaner kan besef dat, ten spyte van ons uiteenlopende identiteite, beginsels en standpunte, elkeen van ons uitgelewer is aan dieselfde vernietigende aanslag van die bose. Ons sal almal moet besef dat daardie aanslag, deur ons Vader in die hemel toegelaat word, as 'n strafgerig, as gevolg van ons sonde teen Hom alleen. Dit sal nog 'n wonderliker dag wees as elkeen kan besef dat daar vir ons almal slegs een genade kan wees, nl. die Genade uit Sy Hand.
Daardie Genade sal ons slegs beskore wees, as ons, soos op 16 Desember 1880 op Paardekraal, weer eendragtig voor Hom kan verootmoedig, ons Geloftes weer herbevestig, ter selfde tyd voor Hom eendrag en trou aan mekaar kan sweer en dan weer 'n groot klipstapel oprig om as getuienis daarvan vir ons nageslag te dien.
Die onenigheid wat voor daardie datum onder die Boerevolk geheers het, was toe as gevolg van drie politieke groeperinge binne die volk, maar op daardie dag het daardie drie groepe in rou voor ons Vader verskyn, omdat daar geen ander uitweg was, as om in totale afhanklikheid van Hom alleen, die stryd om vryheid van ons Boererepubliek aan te pak.
Die drie volks-politieke groeperinge (nie party-politiek nie), waarin ons tans totaal verdeeld is, kan slegs eendragtigheid bereik, as dit deur ons Vader se Wil in elkeen van ons se harte geplant word. Indien dit Sy wil is, dat ons dalk daar en dan sal besluit om almal saam voortaan as die Geloftevolk van Suid-Afrika (of iets anders) bekend te staan, dan sal dit ook vir ons 'n teken wees dat Hy namens ons die stryd teen ons vernietigers sal aanvoor. Dan sal dit nie slegs ons vyande wees wat voor Hom vernietig sal word nie, maar Sy vyand.
Erica July 31, 2014 at 3:04 am
Hoor-hoor! Hoe mooi gesê, baie dankie!
Transvaal Burger July 31, 2014 at 12:41 pm
Die HNP het nog altyd gesê dat die hele Suid-Afrika die Afrikaners se land is en dat die regime onwettig is. Die onwettigheid van die regime die verstaan ek maar ek weet nie hoe kon dit wees nie, want Transvaal en Die OVS behoort aan Die Boervolk. Nie aan die Afrikaner nie. Die HNP wou met ander woorde alles aan die Afrikaner gee of laat deel met Die Boervolk. Sonder die Boervolk se toestemming. Maar dit daar gelaat. Die ou HNP van Jaap Marais bestaan nie meer nie.
Die hedendaagse HNP (BAV/VVK) sê nou dat hulle vir grond by die regime gaan onderhandel vir die Boere-Afrikaners. M.a.w. hulle gaan verraad pleeg/pleeg alreeds verraad teenoor die Afrikaners. Hulle verander die Afrikaners se naam ook sommer so sonder die Afrikaners se toestemming na Boere-Afrikaners. Nog erger … hulle sleep Die Boervolk se naam ook by in die verwonge herbenaming. Sonder Die Boervolk se toestemming.
Hulle gaan nou vir 'n Volkstaat onderhandel vir die Boere-Afrikaners. – En vir Die Boervolk. Wat 'n grap.
Per implikasie gaan hulle nou vir Die Boervolk en die Afrikaners onderhandel vir 'n ietsie, iewers by die regime onder die naam Boere-Afrikaners. Sonder die Afrikaner of Die Boervolk se toestemming.
Nou, ek weet nie veel van die Afrikaners nie, of van die Boere-Afrikaners, vir wat dit werd is nie, maar Die Boervolk het reeds die Boere Republieke gehad en die grense was reeds bepaal. Dit was nie die hele Suid-Afrika nie. Ons wil ook nie die hele Suid-Afrika hê nie. Die hele Suid-Afrika was ook nog nooit die Afrikaner of Boere-Afrikaner s'n gewees nie. Ons wil ook nie Natal (Behalwe die dele van Natal wat per wettige ooreenkomste ons s'n is) of die Kaap kolonie hê nie. Daar is selfs so 'n deel van die Kaap Kolonie.
Boonop moet die hedendaagse HNP (BAV/VVK) ook verduidelik aan die Kaapse Hollanders ('Cape Dutch') / Kolonialers / Kapenaars of wat hulle hulself deesdae noem … Afrikaner? Suid-Afrikaner?Afrikaanse? Afrikaan? … hoekom hulle afstand moet doen van die Kaap Kolonie en hoekom die HNP (BAVVVK) vir hulle onderhandel vir 'n stukkie grond in azanië. Het die HNP (BAV/VVK) die Kaapse Hollanders / Kapenaars / Kolonialers / Afrikaners / Afrikaanses se mandaat vir sulke bedelary? Lyk vir my na 'n klug of dalk bedrogspul?
Ag wat, dit is hulle probleem. Gelukkig het Die Boervolk geen aandeel aan die fiasko nie.
Die Boervolk distansieër hom hiervan. Dié benaming, Boere-Afrikaner, wat op arrogante, eie-geregtigde, verwaande, magshonger en bedrieglike wyse aan Die Boervolk toegewys is verwerp ons summier en in totaliteit. So ook die verraderlike onderhandelinge met die regime. Die Boervolk het geen deel daaraan nie.
Johannes Meintjes July 31, 2014 at 2:06 pm
Besmoontlik kon groter fokus op ekonomiese herontwikkleingsdoelwitte en die praktiese uitvoering van selfbeskikking, saam met ons verantwoordelikheid as volk tussen volke, tale, nasies en stamme ons help om die onkonstruktiewe onderlinge idealistiese en ideologiese oorlog te oorwin?
Paul Kruger July 31, 2014 at 2:10 pm
Mag ons weet wat is "TB" se regte naam – of gaan hy/sy vir tyd en ewigheid agter 'n skuilnaam skuil?
Transvaal Burger July 31, 2014 at 3:17 pm
Jou 'geteem' oor skuilname het ek lank gelede geantwoord op die forum.
Paul Kruger July 31, 2014 at 4:05 pm
Vreeslike dapper "antwoord" van jou. Tja – waar is die dae toe 'n Boer nog 'n Boer was en sy idees openlik onder sy eie identiteit kon weergee….
Jan Coetser July 31, 2014 at 4:05 pm
Net 'n eenvoudige vraag aan jouself en die klompie ander wat soos jy voel.
Indien jy voor die keuse te staan sou kom om in die huidige ruwe SA aan te bly, of om in 'n onafhanklike Boere-Afrikanervolkstaat.wat buite die grense van die ou Boere Republieke sou wees, te gaan woon, wat sal daardie wees?
Asseblief tog, net 'n kort bondige antwoord en nie weer 'n elle-lange relaas nie.
Leonor Bosman July 31, 2014 at 4:38 pm
Vir my, buite die selfbeskikkings gebied. Dit sal baie, baie veiliger wees. 'Inter arma silent' beteken, ten midde van die wapengeweld swyg die wette. Twee oorwegings; Malema en die EFF onderteken met dik swart letters ook die selfbeskikkings ooreenkoms en al die mense buite die gebied het werk. Miskien dan.
Transvaal Burger July 31, 2014 at 4:38 pm
Dit lyk vir my jy wil nie net, as 'n Boere-Afrikaner, die reëls vir Die Boervolk maak nie, jy wil ook die reëls t.o.v. anonimiteit hier by DIE VRYBURGER maak. Jy sal met die redakteur moet gesels. Ek maak 'n aanbeveling dat jy 'n lys maak van alle anonieme persone hier op die forum wat nie met jou saam stem nie en dit aanhangig maak by die redakteur.
Transvaal Burger July 31, 2014 at 4:47 pm
Jy openbaar dieselfde simptome as jou Boere-Afrikaner leier hier onder. Net op 'n ander manier. Voorskriftelik. Ek laat my nie voorskryf hoe om 'n vraag te antwoord nie. Veral nie, komende van 'n Boere-Afrikaner nie.
Paul Kruger July 31, 2014 at 6:34 pm
Hou jou belaglike "aanbevelings" vir jouself. Ek het met verreweg die meeste anonieme skrywers hier geen probleem nie – want hulle is nie so pateties om werk wat in Geloof uitgevoer word, as bedrog/klug/verraad en 'n honderd ander skelwoorde af te kraak, terwyl hulle lafhartig skuil agter anonimiteit nie.
Want hierdie koerant is nie deur jou groepie patete begin nie, dit word nie deur hulle onderhou nie, en sy lesertal word verreweg ook nie deur julle uitgemaak nie.. Julle is mos die Groot Parasiete – luister lekker De la Rey, maar vra nie vir Sean Else of hy darem 'n "Boer" is en ook darem 'n "Afrikaner" haat nie. Le heeldag rond op Die Vryburger, maar begin nie julle eie koerant nie. Lag vir en beswadder die VVK en ry op ons media-golf om vir julleself 'n politieke vlieg of twee te probeer vang,, maar kyk nie of julle ook darem 40 000 mense bymekaar kan maak nie. Praat "Afrikaans" en lees "Afrikaanse" letterkunde, maar vergeet skielik dan van die "Boer-kwessie". Praat van "volksmoord", maar vind nie by die slagoffers uit of die oorledenes darem deel van julle "volk" was en saam met julle floreer het op "Afrikaner"-haat nie.. Swymel oor die "Vryheidsoorlog", maar vergeet dat dit nooit so heroies en langdurig sou gewees het sonder die insette en hulp van die "Cape Dutch" Rebelle nie. (Wat, terloops, by Vereeniging deur die Boere-Generaals verraai is en in vele gevalle NA die oorlog tereggestel is).
Die einde van die Boere-Republieke as staatkundig-geografiese eenhede was op 31 Mei 1910 reeds voltrek. Die VVK en ons Volksraad het daarmee ZERO uit te waai nie. Maar ek sal jou vertel watter handtekeninge wel op die Nasionale Konvensie van 1909 se besluit voorkom – Herzog…De la Rey….De Wet…Beyers.
Se my wat jou ware naam is en ontmoet my iewers – dan kan ek jou 'n paar ander feite ook nog verskaf.
Hinsie July 31, 2014 at 7:54 pm
Baie dankie vir die geleentheid om komentaar te lewer.
Moet nie baie 'vrees' oor die dinge nie, ons is mos nou amper daar.
U sal dalk vra waar is daar. Dit is by mandela se nalatingskap en dit is mos freedom. Let wel nie Vryheid nie.
Indien u sou dink dat ons reeds by freedom uit gekom het maak u dalk so 'n klein foutjie en dan gaan die grootskrik u vat as ons daar aankom. Dit is mos nog net die stage-hoppers wat by freedom uit gekom het. Ons ander mense moet nog so bietjie wag. Ons is darm amper daar.
U sien ons moet onse ou koppietjies begin draai (denke verander) anders gaan ons baie groot skrik as ons by die nuwe wereld aankom. As ons nou na die eiendom ding kyk dan werk dit min of meer so.
Kom ons veronderstel dat ons 'n fabriek wil koop (in die ou wereld) dan sou die verkoop prys min of meer so daaruit gesien het. 1 die grond betrokke. (rand per ha.) 2 geboue (rand per vkm.) 3 masjiene wat die werk kan doen. en dan 4 besigheids regte. U sal nou sien 1 is baie vas. (onvernietigbaar) 2 is ook nog vas maar kan inmekaar stort of vernietig word (baie onwaarskunlik) 3 is ook nog vas maar nie so baie nie kan verwyder of geskuif word. 4 is los kan verander van dag tot dag, daarom het 1-3 baie gewig gedra in die ou wereld. Of anders gestel indien ons nou 'n verhouding sal uitwerk tussen 1,2,3 aan die een kant en 4 aan die ander kant het ons in die ou dae op die verhouding van 80-20 uitgekom.(min of meer, hang maar af van die tipe besigheid)
Kyk ons nou na 'n besigheid vandag sien ons bietjie 'n ander prentjie. Die person wat die sagteware aan die myn verskaf, het nou die dag gepraat van as hy die besigheid sal verkoop sal hy Rxxxx vir dit kan kry. Kom ons veronderstel ons gee die man nou Rxxxx wat gaan ons kry? 1 in die lyn van grond NIKS. 2 geboue NIKS. 3 masjiene, dalk 'n ou 2e handse rekenaar. So die hele prys bestaan net uit 4 kom ons noem dit maar besigheids regte. Werk ons nou 'n verhouding uit van die besighed dan kom ons uit by die omgedraaide van b/g. u kan nou maar self die verhoudings van bv. Mikrosoft, Kalahari en ander 'besighede' (veral die op die net)uitwerk.
Wat van die 'ou' korporasies. Yskor, Ukor en al die ander Kor's. hulle het ook bestaan uit 1. grond, plase, wildkampe ontspannings area ens. 2 eiendom, huise vir die werkers. 3 masjiene en toerusting. 4. Indien daar 'n winsie gemaak is is dit gebruik om meer mense aan te stel. Baie van die "plekke" bestaan nie eers meer vandag nie en waar daar nog iets oor is, is dit slegs 'n notasie op die aandele beurs. Met ander woorde slegs punt 4.
Kom ons kyk nou na die 'rykste' mense op aarde, dan was dit altyd die 'grondbarrone', die met die baie grond. Vandag het die rykste mense eintlik geen grond nie. Hoor vandag die "vleisboek" mannetjie is nou sterk op pad om die rykste te word en eintlik het hy niks net 'n klomp syfers op 'n skerm.
So u sien (dalk) dat die hele grond ding besig is om tot niet te gaan, so oor 'n jaar of wat gaan grond net geen waarde meer he nie. Die beleggings mannetjies het ook altyd, verledetyd, aanbeveel om in grond (eiendom) te bele. Vandag is hulle aanbeveelings egter om eerder in die aandelemark te bele.
So hoe gaan die spul nou voorentoe werk? Baie maklik. Die outjie wat die grondbelasting op die grond gaan betaal gaan die "gebruiksreg" he om die grond te 'gebruik'. Dan is ons mos by freedom nie Vryheid nie. Enige 'mens' wat die belasting betaal hetsy Boer, Afrikaner, Brit, makketees, Japanees, Indier of wat jy ookal hier wil noem. U sien dan gaan dit nie eers meer nodig wees om te 'onderhandel' vir grond nie, betaal net die belasting. Dan kan die Boere mos hulle Volksstaat kry, die Afrikaner hulle Tuisland en die Boere/Afrikaners wat hulle ook al wil he. Dan is ons mos by freedom geen bakleiery of stryery. Geen een gaan eers nodig he om te skiet vir di twat hy/sy wil he nie. Dan kan hulle ook mos die vlag met 4 of 3 of 2 of self net een kleur op te hang en die liedjies wat hulle wil sing kan hulle maar sing. Elkeen maak soos hy smaak, betaal net die belasting. Dan is ons mos ook by oom Paul se gesegde van "as hulle jou kop in die strop het kan die voetjie maar skop waar hulle wil" vlaggies ophang en liedjie sing ens.
Hierdie is in baie kort wat aan die gebeur is. (net om die koppies aan die dink te kry)
Jan Coetser July 31, 2014 at 9:30 pm
Piep, piep die muis.
Paul Kruger stel dit hier onder aan jou dat dat die VVK darem 40 000 mense se steun kon monster.
Ek weet dat my vrae tevergeefs is, maar ek mag maar net wonder oor wanneer laas jy en jou mede-Boere bymekaar gekom het. Was dit dalk met julle dag van verootmoediging, en hoeveel sou daar teenwoordig gewees het?
Ai die op die pawiljoen-sit, en nartjie-gooiery is darem 'n lekker ding.
Lekker slaap ou grootte en droom maar voort.
DuP du Plessis July 31, 2014 at 9:32 pm
Goeiedag Boere, Boere-Afrikaners en moontlik ook Afrikaners,
Ek hoop van harte nie dat my kommentaar van die 29ste aanleiding gegee het tot hierdie burger-oorlog nie, veral gesien in die lig dat twee mense vir wie ek albei baie hoë agting en respek het, aan weerskante van die geveg, die skerpste swaarde uitgetrek het.
Ongelukkig het ek al op ander forums gesien dat onverdraagsaamheid en moedswilligheid in so 'n bekgeveg, net lei tot groter verwydering en onnodige haatdraende karakter aantasting. Die oorsaak vir hierdie soort onenigheid kan teruggevoer word na die tyd toe ons ouers met sambokke en hoedspelde die Sappe of die Natte se vergaderings gaan opbreek het. Daar was toe van politieke-partye verwag om onverdraagsaam teenoor mekaar op te tree, en ongelukkig steek daardie selfde simptome steeds hul kop uit, noudat party-politiek vir die blanke ras in hierdie land, totaal irrelevant geraak het.
Ek wil graag hier onomwonde verklaar, ek beskou myself as 'n Boer, en is trots daarop, vir een eenvoudige rede, en dit is omdat ek glo dat die Verbond wat ons Vader gesluit het, na aanleiding van die Gelofte wat deur die Emigranten Boeren by Bloedrivier afgelê was, het Hy met die Boerevolk gesluit.
Nou wil ek ook onomwonder verklaar, dat as diegene wat hulself vandag as Afrikaners of Boere-Afrikaners beskou, sou besluit om daardie Gelofte te eerbiedig en 'n volksvergadering soortgelyk aan, en met dieselfde doel as die een wat die Boere op 9 Desember 1880 gehou het, sal ek my volle ondersteuning daarvoor gee en soveel as moontlik Boere probeer oortuig om dit ook te ondersteun, en as ons Vader dan sou voorsien dat daar 'n soortgelyke eendragtigheid daaruit kan voortspruit, sal ek die gelukkigste man op aarde daaroor wees. As daar dan besluit sou word dat die nuwe eensgesinde volk wat daarvandaan sou verder gaan, hulself voortaan die Geloftevolk (of iets soortgelyk) sou wil noem, sal ek daarmee saamgaan, alhoewel ek steeds my Boerehart in my sal dra tot my dood toe.
So, my versoek aan my vriende aan beide kante, asb. moenie toelaat dat hierdie onenigheid groei en die moontlikheid van eendragtige verootmoediging voor ons Vader, in die wiele ry nie, hierdie saak is baie groter as individuele trots en egos, kom ons tree eerder op tot eer van ons Vader wat ons in hierdie land tussen miljoene barbare gebring het, tot waar ons vandag staan.
Stille Meerderheid August 1, 2014 at 4:58 am
Beste Paul en DuP, jul bydraes tot volksvryheid en eenheidsbevordering om republikeinse Vryheid word baie waardeer.
TB jou 'boere-suiwerheidsingesteldheid' en hoe dit uigedruk word, stoot boere-ondersteuners weg, lei tot volksverdelingsgesindhede en het dieselfde verdelingseffek as die vrymesselaars. TB dis tyd vir introspeksie. Boer vooruit met 'n mooi opbouende gesindheid soos die van DuP.
Flerrie August 1, 2014 at 10:13 am
@ Leonor Bosman,
Hoe dan nou? Toe ek met die aankondiging van die persverklaring vd BAV vir jou, Max en TB gevra het of julle 'n onderneming sal gee dat julle nie in enige onderhandelde soewereine gebied wat dalk mag toegestaan word, sal belangstel nie, is ek met ellelange antwoorde begroet en verseker dat julle nie belangstel nie. Begin jy dalk twyfel?
En ek sê dankie ook DuP, die een man wat tot onlangs nog die meeste vyandigheid teen die Afrikaners gestook het, dat jou oë stadigaan begin oopgaan en dat jy ten minste besef dat die Boere hier ook maar gerus hulle woorde kan begin tel, nie sonder sonde is nie en ten minste jou Afrikanerverwyte nou begin beperk.
DuP du Plessis August 1, 2014 at 11:08 am
Neewat Flerrie, die redes vir my "Afrikaner-verwyte" en selfs my "vyandigheid" teenoor sekere van hulle, staan steeds net so sterk as vroeër. In beide my vorige komentare op hierdie artikel, stel ek die voorwaardes vir my toegeneëndheid weereens baie duidelik, die bekering van die Afrikaner tot ons Vader JHWH, en hul onvoorwaaderlike bevestiging van ons Volksgeloftes aan Hom op hulself en hul nageslag. Daaruit sal outomaties ook voortvloei, die aflegging van hul verbondenheid aan die partypolitiek, Afrikaner Broederbond, VM en soortgelyke geheime organisasies. Daarsonder kan daar geen eendragtigheid tussen die drie politieke groeperinge wees nie.
As ek reg onthou was dit juis vroeër oor 'n soortgelyke stelling wat jy my die eerste keer ingevlieg het, maar kom ons los nou maar eers die ander verwyte en kyk of ons nie ten minste oor die Verbond van ons Vader in die hemel kan begin saamstem nie. Moontlik kan ons daarna saam in die werklike vyand se rigting begin skiet.
Transvaal Burger August 1, 2014 at 11:40 am
Jy het die probleem wat jy het oor anonimiteit te berde gebring . Ek het vir jou 'n oplossing aangebied vir jou vraag aan die redakteur rondom dit. Net nadat ek aan die forum begin deelneem het, het jy ook so 'n probleem gehad. Tot dusver het ek nog geen reaksie van die redakteur gesien nie. So duidelik tree ek binne die reëls van DIE VRYBURGER op. Wat is so 'belaglik' oor my aanbeveling aan jou? Jy sê jy het met 'verreweg die meeste' anonieme skrywers hier geen probleem nie'. Wat van die res? Hoekom hanteer jy hulle nie dieselfde as vir my nie?
Aangaande die twee sake oor bedrog en 'n klug het ek gesê dat dit vir my lyk na 'n klug of dalk 'n bedrogspul? Met 'n vraagteken. Dit is, met alles in ag genome, wat jy self bymekaar kan maak oor wat ek al gesê het op die forum. Oor die onderhandeling met die regime het ek duidelik gesê dat dit verraderlik is want dit is. Selfs jul vorige leier Jaap Marais het dit as sulks beskryf. Hoekom het jy nie toe hy nog gelewe het vir hom gesê dat hy verkeerd is nie en dat dit 'n skelwoord is nie? Dit is my reg om te sê hoe dinge dalk is, lyk of wel is – soos ek dit sien. Jy sê dat ek pateties is oor Geloof en die werk wat gedoen word in die naam van Geloof. Ons altwee se Geloof, net vir ingeval iemand my gelyk stel aan iemand anders hier op die forum. Daaroor wil ek jou vra: Kruip jy nie 'lafhartig' weg agter Geloof nie en dan doen jy die verraderlike ding nie. Dan voel jy nie skuldig nie en dink jy het die regte ding gedoen. Ek weet die vraag kan jou dalk skok maar ek moet dit vra. Ek let op dat jy die woord bedelary geignoreer het.
Jy noem my en 'my groepie' patete. Wie is die res van die 'groepie'? Hoekom noem jy hulle nie by die name nie en hoekom spreek jy hulle nie ook aan nie. Jy sê ek en my 'groepie' het nie hierdie koerant begin nie, onderhou dit nie en dat ons verreweg ook nie die lesertal uitmaak nie. As dit so is, en tien teen een is dit so want dit blyk dat jy binne-inligting het, mag mense soos ons 'groepie' dan nie deelneem aan die forum nie? Noudat ons by die punt is. Ek sien jy sê dat ons ry op jul 'media-golf'. As dit so is hoekom het jy dit nie uit die staanspoor gesê nie? Wat is jou aandeel in die koerant? Is jy 'n stigterslid? Beheer jy die koerant? Is die koerant dan eintlik 'n mondstuk vir die HNP (BAV/VVK). As dit so is, is my 'groepie' se waarheid dan 'n klip in die skoen? Sny ons waarheid aan die rou senuwees? Hier op julle eie propagandawerf … Boere Krisis Aksie/FN Suid-Afrika styl. Die redakteur kan my reghelp as ek verkeerd is want dit is die afleiding wat ek begin maak noudat jy dinge op 'n sekere manier stel. Ek wil nie die redakteur te na kom nie want ek moet sê hy het vir my en my 'groepie' baie speling, spasie en grasie gegee om te sê wat ons dink, voel en vermoed. Alle krediet aan hom/haar daar.
Paul Kruger, as DIE VRYBURGER net vir julle is dan is julle niks beter as die Illuminati beheerde media van die wêreld nie en as die situasie in die vorige paragraaf waar is … dan kom daar dan nog vrae te voorskyn, jy weet mos soos die draak met tien koppe. Ek sal die vrae maar daar laat …
Jy noem ons ook 'Groot Parasiete'. Ek kan nou nie vir my 'groepie' praat nie maar ek kan jou vertel dat die lied oor Generaal de la Rey wel diep dinge hier in my wakker gemaak het en dat ek wel lekker geluister het daarna, totdat ek dit te veel gehoor het en begin agterkom het dat dit 'n Sean Else/Bok van Blerk geldmakery is. Ook die vervaardiging van 'n godjie op die verhoog. Van Blerk het nie eers geweet wie oom Koos was nie. Hy het gesê hy sal so 'n bietjie navorsing gaan doen. In die video waarna ek later gekyk het, het ek ook gelet op die afwesigheid van Die Vierkleur. So die Else onderrok het uit die staanspoor uitgehang vir die wie wou sien. Met die gevolg dat ek nie eers die vrae wat jy genoem het aan Else of van Blerk sal vra nie. Ek het geen belang in of by die mense nie. So ek weet nie hoekom jy my in die geval 'n 'Groot Parasiet' noem nie.
'Lê heeldag Die Vryburger rond'. Jy weet nie waarvan jy praat nie. Ek wil ook nie my eie koerant begin nie want ek is nie aangelê in die joernalisme of kommunikasie nie.
'Lag en beswadder die VVK', nee wat, net waarheid en ons opinie oor die HNP (BAV'VVK) en oor baie ander sake en instansies ook. Dit is mos die idee van vry media, of hoe?
En so kan ek aangaan oor jou, soos jou volgeling Jan Coetser dit stel, jou elle-lange relaas, soos byvoorbeeld dat jy artikel 7 van die Vrede van Vereeniging ignoreer. Ek raak nou, soos jy self al erken het hier op die forum , 'n bietjie moeg en is nie lus om jou 'geteem' verder te lees nie.
Maar soos ek vir Flerrie gesê het, jy het self gekies om nou 'n Boere-Afrikaner te wees en die pad van verraderlike onderhandelinge in te slaan. Net soos die verraderlike deelname van VF+, Koos van der Merwe by die IVP en FN Suid-Afrika. Ek hoop van harte dat jy tot besinning sal kom, wat seker moeilik sal wees oor jou gevestigde belang/e daar by die HNP (BAV/VVK) en wie weet dalk ook by ORANJEKAS en wie weet wat nog? Jy weet mos in die politiek is enigeiets moontlik.
Moet ook nie bekommerd wees nie ek sal nie weer die domein van die Boere-Afrikaner hier by DIE VRYBURGER betree nie.
Tsjoch (Ook aan die redakteur)
Ns. As jy betrokke is by DIE VRYBURGER het jy al lankal my ware naam soos verskaf toe ek hier geregistreer het. Jou ontmoet? Dankie, maar nee dankie. Jy kan al daardie ander 'feite' en 'waarhede' wat jy met my wil bespreek met die lesers op hierdie forum bespreek.
Dit was 'n riem onder die hart om te sien dat daar 'n 'groepie' Boere op hierdie forum is. Julle weet wie julle is en ek wens julle alles van die beste toe. Ons 'groepie' sal mekaar dalk weer ontmoet, daar by die draad … aan die regte kant.
Flerrie August 1, 2014 at 11:59 am
Jou antwoord ook aan my vorige skrywe verwys asook jou laaste een hier. Jy sien net in jou aanhef: "Goeiedag Boere, Boere-Afrikaners en moontlik ook Afrikaners," is die angel reeds daar.
Uit die paar keer wat ek jou wel, volgens jou ingevlieg het, het jy hoogstens vir drie dae 'n bietjie afgekoel en dan het jou getimmer op die Boere-aambeeld net weer voortgegaan. So, ek glo nie jou kommentaar op Paul se skrywe nie.
Buitendien, wie is jy om nou vereistes vir ons te stel en dan nog asof jy die direkte oor van die Vader het? Almal moet nou voldoen aan jou eise en dan miskien …….. En o ja, ek sien jy gaan nou ook agter jou mede-rugkrapper Leonor aan met die naam Geloftevolk.
By monde van Max of TB ek kan nie onthou nie, en julle kommentare is buitendien so eners, het ek wel gesien dat die Boere met 'n magtige 32 stemme vir Piet Rudolph 'n "mandaat" gegee het om die BAV in kennis te stel dat hulle nie namens Boere mag onderhandel of hulle mag insluit in enige oplossing waarvoor hulle beding nie. Hoewel die BAV dit al soveel keer gesê het dat hulle slegs namens diegene praat wat aan die VVK se stemming deelgeneem het en die wat later ook geregistreer het.
Dus was die verklaring onnodig en 'n berekende klap in die gesig.
Mag ek baie mooi vra dat indien jy nie deel van die byeenkoms op die 26ste Julie was nie, jy en diegene wat so anti-BAV is, asb. ophou kwyl op hierdie blaaie en julle tuismaak by Piet Rudolph se ersatz-jood/Boere kring. Dit behoort julle idillies gelukkig te maak.
DuP du Plessis August 1, 2014 at 1:53 pm
Bedaar asb., jou emosies loop vinniger as wat jy agterna kan hardloop. As dit jou beter sal laat voel, timmer ek sommer dadelik weer my Boere-aambeeld.
As ek op Paul se skrywe gereageer het sou ek dit in my aanhef genoem het, soos wat ek nou op jou skrywe reageer. As my aanhef op daardie kommentaar vir jou 'n angel inhou, beteken dit maar net dat jy jou emosies vrye teuels gegee het nog voor jy die inhoud van die skrywe gelees het. As jy die inhoud daarvan nie glo nie en die aanbod vir eendragtigheid nie vir jou onaanvaarbaar is nie, dan weet ons waar ons met mekaar staan.
Leonor Bosman August 1, 2014 at 3:43 pm
Flerrie, hierdie rugkrapper het Geloftevolk gebruik soos die VVK dit op sy webwerf gebruik.
Hier is 'n kort uittreksel.
Kerk en Verbondsvolk – waarheen?
3. Derdens – die aflegging van Geloftes (1654, 1838 en 1880) waardeur ons tot in die verre nageslag gebind word aan die God-volk verhoudingsdimensie; en waardeur verbied word dat hierdie verhouding stadigaan uit ons kultuur durf verdwyn. Die kern van die 1838-Gelofte was dat ons as volk 'n kontrak gesluit het met God; synde dat, indien Hy ons die oorwinning skenk, ons Sy volk sou wees – verbondsvolk -nie net as individue Sy kinders nie, maar dat ons ook 'n God-gerigte volkskarakter sou bewaar… Hy het Sy kant van die ooreenkoms nagekom – laat ons nie ons kant daarvan ignoreer of afwater nie!
Dus Flerrie, ek het nie Geloftevolk uitgedink nie maar ek dink erkenning van die Geloftevolk is 'n uitdunning van rugryers (let wel nie rugkrappers nie) op pad na vryheid toe.
Het nie van plan verander oor selfbeskikking nie want my twee oorwegings is so onrealisties dat ek nog steeds buite die stad sal wees.
Leonor Bosman August 1, 2014 at 4:11 pm
Na aanleiding van my antwoord op Flerrie.
Ek wil begin om te sê dat ek jammer is as ek ooit die indruk probeer deurgee dat jy nie die Geloftevolk erken of misken. Dat jy nie die God tot Geloftevolk verhouding as noodsaaklik ag nie. Jou liefde vir jou volk en vir ons God is in elke woord in in die geloofverklaring op julle webwerf.
Nie een van die organisasies wat hier rondgegooi word het ek iets van geweet totdat ek daarvan gelees het op Die Vryburger nie. Ek ken en weet van Piet Rudolph en dies meer niks en weens my natuurlike agterdog vir strukture in die politiek, godsdiens en kultuur het ek nooit aan iets verbind nie. Dalk 'n fout.
Wat ek probeer sê is dat alles wat ek kwytraak is nie beinvloed deur bogenoemde nie. Dit is 'n gevoel, realisme, agterdogheid, geloofsoortuigings en volksliefde.
Die wêreld stort om ons ineen, daar word gepraat van 'n smeltkroes wat volgens die verklarende woordeboek 'n suiwering deur vuur is en 'n loutering deur swaar kry. Ons is verraai deur Afrikaners, ons word ingesypel deur Afrikanerdogma en vir my is die Boere-afrikaner net 'n maaksel om die suiweringsproses te vergemaklik. Daarom kan die mense wat ek al genoem het vir die saak veg maar die vereistes van verootmoediging en die erkenning van God se Almag vir Sy hulp so maklik ontken of onbelangrik ag maar tog sê hulle is Afrikaners of Boere-afrikaners. Ek ken geen Boer wat twis oor die Gelofte of die Verbondsvolk nie of dat God in beheer is nie.
Met opregtheid wens ek julle sterkte toe met die komende samesprekings. En my gebed vir die VVK: Laat U Wil geskied.
Paul Kruger August 1, 2014 at 6:34 pm
Ja, in die haatveldtog wat onder die "Boere"-naam uit 'n sekere kring teen my gevoer word, word onder andere ook my Geloof as "boos" of dan as 'n valsheid of 'n "dekmantel" voorgestel – sien maar net weer TB se (hopelik laaste) kommentaar. Vir een van hulle is ek so veragtelik dat hy/sy selfs sal weier om te bid vir my en ander soos ek. As jy verklaar dat jy op daardie punt nie met hulle saamstem nie, aanvaar ek dit so met dank.
Ek ys as ek dink aan God se reaksie wanneer een mens die Gees in iemand anders bestempel as Beelsebul, met werke wat by laasgenoemde tuishoort. Maar by sekere "Boere" bestaan daar duidelik geen so vrees nie – hulle doen dit sonder skroom. Dat sulke skokwekkende dinge gedoen word onder die vaandel "Boer", wys reeds vir jou dat jy 'n reuse fout maak om die term "Boer" op 'n noodwendigheidsbasis met 'n suiwer Geloof te wil verbind. Ek weet trouens van 'n paar "Afrikaner"-hatende, trotse "Boere" wat totale ateiste is – vergeet nog van die Gelofte onderhou.
Ek het reeds vir TB gese wie (onder andere) die Boere Republieke wegeteken het in 1909: Boere-generaals soos De Wet en De la Rey. Pres. Steyn. Sulke mense. Die Boere-Rebelle het ook geen idee gehad om die Republieke te herstel tydens die 1914-Rebellie nie. Hulle was almal "gehoek" op die SA-idee. (Kyk maar die inhoud van Maritz se "traktaat" met die Duitsers). En FW de Klerk en sy verraaier-party en sy Ja-stemmers het massas Groot Trek-afstammelinge en Vryheidsoorlog-Bittereinders ingesluit en dis nou nog so. Hoe op aarde kan "die Afrikaner" skielik nou geblameer word vir verraad? Het Christiaan de Wet se Boeregeneraal-broer Piet skielik van nasionalitiet verander toe hy die Engelse begin help het?
Nee wat, dis lekker om iets of iemand anders vir jou swakhede of leed in die lewe te blameer, maar hierdie volksnaam-drogredenasie gaan ons nerens bring nie, en dit begin talle mense wegdryf van die ware stryd af (ek vermoed natuurlik dat dit juis die eintlike doel vir baie protagoniste daarvan is).
Die "kenteken" wat mense graag op hulle vookoppe wil plak (Boer/Afrikaner/Boere-Afrikaner) se vir my absoluut NIKS nie. Hulle DADE en hulle OFFERVAARDIGHEID vertel jou veel eerder wie en wat hulle is. Die Messias het gewaarsku dat 'n distel nie 'n wingerdstok is net omdat hy vir jou vertel hy is een nie. DIT GAAN OOR DIE VRUGTE WAT HY DRA
Jan Coetser August 1, 2014 at 6:47 pm
Dankie vir hierdie kort en bondige reaksie.
Jy moet net nie verbaas wees as daardie draad nie meer daar gaan wees wanneer jy daar opdaag nie, want in die ruwe SA word 'n draad nie met vrede gelaat nie. Dan gaan dit 'n ding afgee om vas te stel watter die regte kant is.
Boetie Johannes...+ August 2, 2014 at 8:15 am
Aan ons Vader al die Eer en Die Heerlikheid!
Die HERE Seën broer.
Stille Meederheid August 3, 2014 at 1:56 pm
Beste Paul, uitmuntende kommentaar. Doen so voort asseblief. Die waarheid oor ons geskiedenis sal die oordrewe boeremeerderwaardigheid ontbloot en die kern weer die vryheidsliewende Volk maak.
Orgie Brand August 5, 2014 at 2:21 pm
Section 235 of the Constitution allows for territorial self determination as " ………… determined by national legislation " . So it's not a question of a referendum. No where is a majority required. In the acceptance of the final 1996 Constitution is was accepted that self-determination is a right and the support doesn't need to proven again. The law, as required by the Constitution, was never written so now is the time to formulate it and present it to NCOP and Parliament. In the meantime the government has invited to BAV to discuss the matter of self-determination so that is an encouraging step in the right direction. These talks are to take place, by mutual agreement, before the end of the month so let's wait and see what the outcome will be.
Orgie Brand August 5, 2014 at 2:27 pm
Firstly allow me to wholeheartedly congratulate you on your wonderful achievement.
May my very best wishes accompany the Cornish people in the years, decades and hopefully centuries to come. Just like you, Grand Bard of Cornwall, Afrikaners in South Africa can and do associate themselves wholeheartedly with your statement, and I quote: "Cornish people have a proud and distinct identity and (as) a genuinely democratic society respects the ethnic, cultural and linguistic identity of people belonging to a national minority." The entire world bandied against the Afrikaners who in fact tried hard to give to all indigenous people living in South Africa the same and even more rights than the ones you painfully managed to gain. People called it Bantustans. Thus some areas at the time opted for complete independence from the then South Africa such were: Transkei, Ciskei, Bophuthatswana, Venda etc. The objective was that each distinct identity should be proud of its own culture and genuinely enjoy a full democratic society respecting the ethnic, cultural and linguistic identity of all other people belonging each to its own national minority."
That was not acceptable to the world and came to an end in 1994.
Strange, particularly when one observes that Yugoslavia, the USSR, Ukraine are no more among many others as each cultural group fought for and gained its own rights to rule over their own people. Our beautiful country South Africa has just been managed since 1994 from bad to worse… Unemployment is unofficially at 50%++, municipalities have run out of money due to wholesale corruption, the national energy provider ESKOM is owed Billions, criminality has escalated to the point that none is safe anymore anywhere. Some forty three murders are committed daily (but not reported officially). From the 43 count one Afrikaner every second day for no other reason than that he is white, Afrikaner and a farmer (feeding the nation). Given the numbers that this figure represents, we call it genocide. Yes we are saying that the SA government by refusing to acknowledge this and fight it with all its might,turns a blind eye to this atrocity. (see attached) All the Afrikaner, and like minded people want is: To live in peace, enjoy the right to self determination in our own area. We believe that this can be achieved peacefully by introducing legislation along the same lines as the Swiss Canton system. Please feel free to ask any question you may have that will assist you in determining that we as Afrikaners and like minded people have a right to exist and support us in our endeavour by pressurising the South African Government to support such Swiss Canton system legislation in terms of article 285 of the SA Constitution.
Die unieke Afrikaner verdien selfbeskikking as dominante volk. Groete van Boer tot Boer.
Orgie Brand August 5, 2014 at 3:12 pm
Demokrasie en menseregte is universele menslike aspirasies. Elke staat het die on vervreemde reg om sy eie politieke en ekonomiese stelsel te bepaal. Sterk regering moet sorg vir opheffing op sosiale en ekonomiese gebied, herstel van veiligheid, demokratiese regering en ontlonting van konflik. Demokrasie, in die vorm van veel party mededinging, moet nood gedwonge eers wag. Die nuwe geslag Afrikaner leiers moet Afrika modelle vir staatsbou en Afrika-oplossings vir Afrika probleme bewerkstellig. Die Afrikaner moet kan ontsnapt aan voorskrifte uit die Weste. Die nuwe Afrikaners moet besef wêreldwye ervaring het geleer voldoende erkenning van die belange van minderheid groepe in heterogene state is uiteindelik in almal se belang. Terwyl die internasionale toneel oorheers word deur etniciteit en kultuur, die wisselwerking tussen beskawings en die opkoms van eie kultuur waardes, is Afrikaners deur de Klerk in 'n bestel ingebind sonder strukture vir die beskerming en bevordering van selfs ons intiemste belange. Hier uit MOET ons kom voor dit dalk te laat is.
Orgie Brand August 5, 2014 at 8:41 pm
Die grootste misdadiger in die geskiedenis was die swakkeling wat mag weggegooi het, het hy gesê. Dit herinner aan ons eie Flat Wheels wat toegelaat het die mag beland in die hande van histeriese mal mense.
Orgie Brandm August 6, 2014 at 6:35 am
Boetie Johannes: Konstantyn het Jesus as 'n mislukte messias, met homself as die ware Messias, beskou. Sy siening is bekragtig deur die bekende Christelike biskop Eusebius van Caesarea, wat gesê het: Dit is asof die geloof van Abraham ten einde laaste vervul is, nie in Jesus nie, maar in Konstantyn. Konstantyn het homself as die ware laaste profeet, vir wie die Jode gewag het, beskou. Natuurlik, die Jode kon nie die keiser van Rome kruisig nie. En die Christene wou koninklike ondersteuning kry; anders is hulle oral gekruisig. Hulle het 'n skuiling in Konstantyn gevind, maar dit was 'n winskoop, suiwer besigheid. Hulle het so by so aanvaar Jesus was 'n mislukte messias, en Konstantyn aanvaar as die ware Messias.
Constantine saw Jesus as a failed messiah, with himself as the real messiah – and his view was ratified by the famous Christian bishop, Eusebius of Caesarea, who said: It is as if the religion of Abraham is at last fulfilled, not in Jesus, but in Constantine. Constantine imposed himself as the real last prophet for whom the Jews had been waiting. Of course, the Jews could not crucify the emperor of Rome. And the Christians wanted some royal support; otherwise they were being crucified everywhere. They found a shelter in Constantine, but it was a bargain, purely business. They accepted that Jesus was a failed messiah, and that Constantine was the real messiah.
Adam Willemse August 12, 2014 at 12:15 am
Hierdie debat laat my dink aan Sokrates se argument met sy studente oor hoe die volmaakte generaal daar uitsien. Is dit dalk die indrukwekkende fors akteur met die dawerende stem wat voor 'n gepakte teater die helderol op 'n meesterlike wyse tot werklikheid verhef. Maar dan kan ook gesê word dat die eer die dramaturg toekom wat die woorde opgetoor het sodat 'n goeie akteur dit nog beter kan opvoer. Dit laat die klein mannetjie wat 'n leër aanvoer, vele veldslae wen en die krediet daarvoor aan sy manne en offisiere toeskryf maar sleg afsteeek, of hoe?
Gaan lees weer die artikel en besluit of ons aan die vooraand van die veldslag om selfbeskiking vir die gehoor speel of die vyand moet aandurf en saam met wie. Is ek 'n akteur of 'n manskap in die leër wat opruk? Hierdie mede Afrikaners wat EK ooglopend nie aan My kant wil duld nie gaan daardie selfbeskikking met my moet deel, of ek gaan my selfbeskikking in 'n groepie iewers in die buiteland beleef sonder enige medemens wat eers die selfde taal as ek praat.
Waar ons ookal oor ons self regeer sal dit noodwendig uit volksgenote van verskillende beroepe, kerke en poletieke benaderinge bestaan. Die feit dat ek drie oupas in die laer by Bloedrivier gehad het maak my nie meer gebonde aan die Gelofte wat ons volk saambind nie, as iemand wat hom in geloof daarmee vereenselwig . Hoe ons selfbeskikking daar gaan uitsien is vir elkeen van ons nog net 'n voorstelling wat die Beskikker oor die lotgevalle van volke sal bepaal. Ons kan slegs daarin glo, daarvoor bid en vra dat dit volgens Sy wil sal geskied. Maar dan kan ons in geloof ook daavoor werk sonder om mekaar te opponeer. Daar moet nog gesien word hoe ons uit die huidige bedeling gaan loskom, met watter weg ookal, moenie ander paaie as die wat jy verkies toespit nie. Berus maar daarin dat ons ook in ons vry staat ons Natte en Sappe sal hê.
DuP du Plessis August 12, 2014 at 9:03 am
Verw.: "Die feit dat ek drie oupas in die laer by Bloedrivier gehad het maak my nie meer gebonde aan die Gelofte wat ons volk saambind nie, as iemand wat hom in geloof daarmee vereenselwig . Hoe ons selfbeskikking daar gaan uitsien is vir elkeen van ons nog net 'n voorstelling wat die Beskikker oor die lotgevalle van volke sal bepaal. Ons kan slegs daarin glo, daarvoor bid en vra dat dit volgens Sy wil sal geskied. Maar dan kan ons in geloof ook daavoor werk sonder om mekaar te opponeer. Daar moet nog gesien word hoe ons uit die huidige bedeling gaan loskom, met watter weg ookal, moenie ander paaie as die wat jy verkies toespit nie."
Soos maar altyd vroeër in ons volksgeskiedenis, is dit die gesag en die wysheid van die oudstes wat weer orde in die laer bring, om die warmbloedige hingste se teuels bietjie vas te vat voor hulle mekaar beseer.